Lingua franca

Un lingua franca ta un idioma cu ta ser uza entre personanan cu tin diferente lenga materno, fungiendo como un medio comun di comunicacion.Viacheslav A. Chirikba, "The problem of the Caucasian Sprachbund" den Pieter Muysken, ed., From Linguistic Areas to Areal Linguistics, 2008, p. 31. ISBN 90-272-3100-1. E termino lingua franca ta ser uza specificamente ora ningun di e papiadonan en cuestion tin e idioma o dialecto, cu ta fungi como lingua franca, como su propio idioma materno. 

Usualmente idiomanan papia internacionalmente y pa hopi hende, ta ser uza como un lingua franca. Desde e di dos mitar di siglo 20, Ingles a bira e lingua franca mas usa na mundo. 

 Origen 
Durante henter historia di humanidad tin lingua francanan cu a desaroya rond mundo; tin biaha pa motibo comercial (e asina yamá "lenguahe di comercio" a facilita comercio), pero tambe pa motibo cultural, religioso, diplomatico y administrativo, y como un medio di intercambio di informacion entre cientifico y otro academiconan di diferente nacionalidad. E termino a ser tuma for di e lingua franca mediteraneo medieval, un idioma "pidgin" basá riba lenga romanico, uza specialmente pa comerciantenan rond di Lama Mediteraneo for di siglo 11 te cu siglo 19. 

Category:Idioma